**Z A P I S N I K**

3. seje Sveta šole II. gimnazije Maribor, dne 21. 3. 2019

Prisotni: G. Bedenik, S. Cvar, mag. N. Harl, dr. M. Jagodič, mag. I. Ketiš, B. Režonja, T. Simonič, B. Svetel, mag. A. Zver Dobaj, mag. I. Lorenčič, M. Šobernik in T. Zagoranski

Opravičeno odsotna: V. Tement in T. Klis,

Odsotna: mag. H. Kujundžić Lukaček in V. Peršak

Dnevni red:

1. Potrditev zapisnika 2. redne seje sveta šole v šolskem letu 2018/19
2. Obravnava in sprejem Finančnega načrta II. gimnazije Maribor za leto 2019
3. Druge aktualne informacije

S. Cvar, predsednica sveta šole, je pozdravila vse prisotne in predlagala dnevni red, ki so ga člani sveta šole soglasno potrdili.

**Ad. 1. Potrditev zapisnika 2. redne seje sveta šole v šolskem letu 2018/19**

Ker na zapisnik 2. redne seje sveta šole v šolskem letu 2018/19 ni bilo pripomb, je bil z glasovanjem soglasno potrjen.

**Ad. 2 Obravnava in sprejem Finančnega načrta II. gimnazije Maribor za leto 2019**

G. ravnatelj je povedal, da je vsebinski del finančnega načrta podoben LDN. V njem so med drugim navedeni kratkoročni in dolgoročni cilji – kratkoročni so podobni lanskim. Tudi na področju kadrovskega načrtovanja ni sprememb v številu zaposlenih v primerjavi z letom 2018, načrtovane so štiri upokojitve in s tem štiri nove zaposlitve. Po aktivih smo sestavili načrte za nakup opreme (fizika, kemija, računalništvo) in sredstev je toliko, da bo 90 % načrtovane opreme lahko nabavljene. Računalniška oprema bo na podlagi javnega razpisa 50 % sofinancirana s strani MIZŠ. Financiranje šole je stabilno, ker je število vpisanih dijakov nespremenjeno, stavba pa je prenovljena in zato nimamo posebnih investicijskih vzdrževanj.

M. Šobernik je na kratko povzela finančni tabeli, ki sta bili poslani skupaj z vabilom.

- indeksi plač so povišani zaradi državnega dogovora o postopnem višanju plačnih razredov javnega sektorja,

- evidenčni tok je negativen, pokriva pa se iz stanja sredstev na TRR,

- odpravnine so višje zaradi načrtovanih upokojitev.

Ostali podatki v tabelah posebej ne odstopajo v primerjavi z načrtom iz leta 2018.

Ker ni bilo dodatnih vprašanj, je predsednica sveta šole predlagala glasovanje in soglasno sta bila sprejeta dva sklepa:

**Sklep 1: Finančni načrt za leto 2019 je soglasno potrjen.**

**Sklep 2: Presežek prihodkov nad odhodki za leto 2018 v skupnem znesku 153.282,00 EUR se prenese v leto 2019 in uporabi za nakup osnovnih sredstev, drobnega inventarja in investicijskega vzdrževanja.**

**Ad 3. Druge aktualne informacije**

G. ravnatelj je povedal, da je minister za šolstvo z okrožnico pozval ravnatelje šol, da razmislijo o zaposlitvah čistilk/čistilcev v šolah, ker so s prekarnim delom teh delavcev kršene njihove pravice. Ob tem je dodal, da bi z zaposlitvijo šola imela višje stroške, ker je normativ števila delavcev določen po kvadraturi in bi tako morali imeti kar 9 čistilk, preko čistilnega servisa pa jih delo opravi 5.

3. redna seja sveta šole je bila zaključena ob 17.20.

Številka: 900-2/2018/10

Datum: 22. 3. 2019

Zapisala: Predsednica sveta šole:

Tatjana Zagoranski Sanja Cvar